Vincenzo Paglia

**Vincenzo Paglia** (født 1945) er en italiensk kurieerkebiskop i den katolske kirke. Han var president for Det pavelige akademi for Livet fra 2016 til 2025. Tidligere var han president for Det pavelige råd for familien.
## Liv og virke
### Prest
Vincenzo Paglia studerte teologi og filosofi ved Lateranuniversitetet, og pedagogikk ved Universitetet i Urbino. Han ble ordinert til prest den 15. mars 1970 i Roma. 

Vincenzo Paglia var en av grunnleggerne av det åndelige fellesskap Comunità di Sant’Egidio, grunnlagt i 1968 i Trastevere i Roma, hvortil han var sosialt og politisk aktiv og som han var en kirkelig assistent for i mange år. Han var sogneprest ved basilikaen *[[Santa Maria in Trastevere]]* i Roma fra 1981 til 2000. og ble utnevnt til postulator for saligkåringsprosessen for erkebiskopen av San Salvador, Óscar Romero.
### Biskop av Terni-Narni-Amelia
Pave Johannes Paul II utnevnte ham til biskop av Terni-Narni-Amelia den 4. mars 2000. Han ble ordinert til biskop av erkepresten i Lateranbasilikaen, kardinal Camillo Ruini, den 2. april samme år. Medkonsekratorer var kurieerkebiskop Giovanni Battista Re og av sin forgjenger i Terni, Franco Gualdrini. Innsettelsen i bispedømmet Terni-Narni-Amelia fant sted to uker senere.

Fra 2002 til 2014 var han president i *Den internasjonale katolske bibelføderasjon*, og fra 2004 til 2009 var han også formann for *Kommisjonen for økumenisme og dialog* innen Den italienske bispekonferanse. I 2019 ble han også president for *Family International Monitor*.

Vincenzo Paglia spilte en viktig rolle i dialogen mellom Den hellige stol og den russisk-ortodokse og den rumensk-ortodokse kirke, og fulgte situasjonen på Balkan med spesiell oppmerksomhet. Han var den første prest som fikk tillatelse til å reise inn i Albania før landets frie valg i mars 1991. Han var medlem av den pavelige følge for det første pavelige pastoralbesøk til Albania, og i denne egenskap oppnådde han gjenåpning av seminaret og tilbakeføringen til kirken av *St. Stefans katedral* i Shkodra. Han var spesielt aktiv i Kosovo, hvor han klarte å få i stand den eneste avtalen mellom Slobodan Milošević og Ibrahim Rugova om forening av skolesystemet i regionen og for å sikre Ibraham Rugovas løslatelse under krigen i 1999.

### Erkebiskop ''ad personam,'' kurieposter
26. juni 2012 ble hant av pave Benedikt XVI. utnevnt til president for Det pavelige råd for familien og erkebiskop *ad personam*, som etterfølger etter kardinal Ennio Antonelli.

Den 15. august 2016 utnevnte pave Frans ham til storkansler ved *Det pavelige Johannes Paul II-institutt for studier av ekteskap og familie,* og til president for *Det pavelige akademi for livet* i forbindelse med opprettelsen av Dikasteriet for lekfolket, familien og livet, Med oppløsningen av *Det pavelige råd for familien* den 1. september samme år, opphørte dermed hans periode som dets president.

Han har samarbeidet med styreleder for samtidshistorie ved Universitetet i Roma ''La Sapienza'' og har publisert artikler om sosial og religiøs historie samt fattigdomshistorie. I februar 2019 publiserte han «Rome Call» om etikk og kunstig intelligens. Han er grunnleggeren av filmfestivalen *People and Religions* i Terni.

Den 23. mai 2025 ble han avløst som storkansler for *Johannes Paul II-instituttet for studier av ekteskap og familie*; pave Leo XIV utnevnte kardinal Baldassare Reina som ny storkansler for instituttet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1882) *1767
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard av Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899 
* Kardinal Pietro Boetto (1871-1946) *1938
* Kardinal Giuseppe Siri (1906-1989) *1944
* Kardinal Giacomo Lercaro (1891-1976) *1947
* Biskop Gilberto Baroni (1913-1999) *1954
* Kardinal Camillo Ruini (1931-2008) *1983
* Erkebiskop *Vincenzo Paglia* (1945-) *2000

## Litteratur
* 
* 

## Referanser